আগামী ১ সেপ্টেম্বর বিএনপির প্রতিষ্ঠাবার্ষিকী উপলক্ষে বড় ধরনের শোডাউনের প্রস্তুতি নিচ্ছে দলটি। দলের বাইরে ২০-দলীয় জোটের নেতাকর্মীরাও ওই কর্মসূচিতে অংশ নেবেন। ইতোমধ্যে বিএনপির পক্ষ থেকে সমাবেশ করার অনুমতি চাওয়া হয়েছে। একাধিক গোয়েন্দা সূত্র বলেছে, তাদের কাছে যে তথ্য রয়েছে তাতে ওই কর্মসূচির পরই ব্যাপক আন্দোলনে যেতে পারে বিএনপি নেতৃত্বাধীন ২০-দলীয় জোট। ইতোমধ্যে গোয়েন্দা সংস্থাগুলোর মাঠপর্যায়ের সদস্যদের তথ্য সংগ্রহের জন্য বলা হয়েছে। সে অনুযায়ী কাজও শুরু করেছেন গোয়েন্দারা।